**Eesti kergejõustikumeistrivõistluste üldjuhend**

Sisukord

[1. Eesti meistrivõistluste üldjuhend 4](#_Toc501442996)

[1.1. Juhendi pädevus 4](#_Toc501442997)

[1.2. Juhendi täitmise kohustuslikkus 4](#_Toc501442998)

[1.3. Juhendi kehtestamine ja muutmine 4](#_Toc501442999)

[1.4. Juhendi tõlgendamine 4](#_Toc501443000)

[2. Eesti kergejõustikumeistrivõistluste korraldamise õigus 4](#_Toc501443001)

[3. EKJL korraldatavate meistrivõistluste läbiviimise kord 4](#_Toc501443002)

[3.1. Meistrivõistluste läbiviijad 4](#_Toc501443003)

[3.2. Meistrivõistluste läbiviimise garanteerimine 5](#_Toc501443004)

[3.3. Meistrivõistluste juhtivad kohtunikud 5](#_Toc501443005)

[3.4. Meistrivõistluste kohtunikekogu 5](#_Toc501443006)

[3.5. Meistrivõistluste juhtimine 5](#_Toc501443007)

[4. Vanuseklassid 5](#_Toc501443008)

[4.1. Võistlejate jaotamine vanuseklassidesse 5](#_Toc501443009)

[4.2. Vanusepiirangud 5](#_Toc501443010)

[4.3. Osalemine üheaegselt toimuvatel oma vanuseklassi ja täiskasvanute meistrivõistlustel 6](#_Toc501443011)

[5. Osavõtuõigus 6](#_Toc501443012)

[5.1. Võistleja peab olema IAAF-i Määruse 20 kohaselt võistluskõlblik. 6](#_Toc501443013)

[5.2. Kodakondsus. 6](#_Toc501443014)

[5.3. Litsentseerimine 7](#_Toc501443015)

[5.5. Võistlemine väljaspool arvestust 8](#_Toc501443016)

[5.6. Aladest osavõtu piirangud. 8](#_Toc501443017)

[6. Osavõtuks registreerumine (ülesandmine) 9](#_Toc501443018)

[6.1. Ülesandmiste esitamise kord 9](#_Toc501443019)

[6.2. Litsentseeritud sportlaste ülesandmine. 9](#_Toc501443020)

[6.3. Litsentseerimata sportlaste registreerimine 9](#_Toc501443021)

[6.4. Vanuseklasside järgimine 9](#_Toc501443022)

[6.5. Ülesandmiste kontrollimine 9](#_Toc501443023)

[6.6. Ülesandmiste tähtajad 9](#_Toc501443024)

[6.7. Muudatused ülesandmistes 10](#_Toc501443025)

[7. Meistrivõistluste tehnilise läbiviimise kord 11](#_Toc501443026)

[7.1. Algkõrgused ja lati tõstmise kord. Võitja selgitamine. 11](#_Toc501443027)

[7.2. Kolmikhüppe pakkude kaugused maandumiskastist 11](#_Toc501443028)

[7.3. Tõkete ja takistuste arv, kõrgus ja tõkkevahed, võistlusvahendite raskused 12](#_Toc501443029)

[7.3.1. Tõkkejooksud 12](#_Toc501443030)

[7.3.2. Tõkkejooksud noorte teatejooksude meistrivõistlustel 13](#_Toc501443031)

[7.3.3. Takistusjooksud 13](#_Toc501443032)

[7.3.4. Võistlusvahendite kaalud 13](#_Toc501443033)

[7.4. Võistlejanumbrid 14](#_Toc501443034)

[7.5. Võistlusaladele registreerumine 14](#_Toc501443035)

[7.6. Võistlusriietus, naelikud ja võistluspaikades keelatud esemed 14](#_Toc501443036)

[7.7. Isiklikud võistlusvahendid 14](#_Toc501443037)

[7.8. Jooksude läbiviimine 15](#_Toc501443038)

[7.8.1. Voorude arv. 15](#_Toc501443039)

[7.8.2. Jooksudest edasipääsemine 15](#_Toc501443040)

[7.9. Väljakualade läbiviimine 15](#_Toc501443041)

[7.12. Väljaspool arvestust võistlemise kord 15](#_Toc501443042)

[8. Protestid ja apellatsioonid 16](#_Toc501443043)

[8.1. Suulised protestid 16](#_Toc501443044)

[8.2. Kirjalikud protestid ja apellatsioonid 16](#_Toc501443045)

[8.3. Kirjaliku protesti/apellatsiooni tagatisraha 16](#_Toc501443046)

[9. Autasustamine ja punktiarvestus 16](#_Toc501443047)

[9.1. Autasustamine 16](#_Toc501443048)

[9.2. Punktiarvestus 17](#_Toc501443049)

[10. Rahastamine 17](#_Toc501443050)

[10.1. Võistlejate lähetuskulud 17](#_Toc501443051)

[10.2. Meistrivõistluste korraldus- ja läbiviimiskulud 17](#_Toc501443052)

[11. EKJL korraldatavate Eesti meistrivõistluste liigitus ja kavas olevad alad 17](#_Toc501443053)

[11.1. Eesti talvised üksikalade meistrivõistlused 17](#_Toc501443054)

[11.1.1. Eesti noorte meistrivõistlused: 17](#_Toc501443055)

[11.1.2. Eesti talvised meistrivõistlused: 18](#_Toc501443056)

[11.2. Eesti suvised üksikalade meistrivõistlused 18](#_Toc501443057)

[11.2.1. Eesti noorte meistrivõistlused: 18](#_Toc501443058)

[11.2.2. Eesti meistrivõistlused: 19](#_Toc501443059)

[11.3. Eesti mitmevõistluse meistrivõistlused 19](#_Toc501443060)

[11.3.1. Eesti talvised mitmevõistluse meistrivõistlused: 19](#_Toc501443061)

[11.3.2. Eesti suvised mitmevõistluse meistrivõistlused: 19](#_Toc501443062)

[11.4. Eesti meistrivõistlused teatejooksudes 20](#_Toc501443063)

[11.4.1. Eesti täiskasvanute meistrivõistlused teatejooksudes 20](#_Toc501443064)

[11.4.2. Eesti ekideni meistrivõistlused: 20](#_Toc501443065)

[11.4.3. Eesti noorte meistrivõistlused teatejooksudes 20](#_Toc501443066)

[11.5. Eesti murdmaajooksu meistrivõistlused 20](#_Toc501443067)

[11.6. Eesti maanteejooksu ja -käimise meistrivõistlused 20](#_Toc501443068)

[11.6.1. Eesti poolmaratonijooksu meistrivõistlused: 20](#_Toc501443069)

[11.6.2. Eesti maratonijooksu meistrivõistlused: 20](#_Toc501443070)

[11.6.4. Eesti maanteekäimise meistrivõistlused: 20](#_Toc501443071)

# Eesti meistrivõistluste üldjuhend

## 1.1. Juhendi pädevus

Meistrivõistluste üldjuhend sätestab (kooskõlas IAAF-i rahvusvaheliste võistlusmäärustega, EKJL võistlusmäärustega ja EKJL võistluste korraldamise reglemendiga) EKJL korraldatavate meistrivõistluse läbiviimise korra ja tehnilised tingimused, osavõtuõiguse, ülesandmiste korra, meistrivõistluste liigituse, programmid ja päevakavad, mis on võistluste läbiviimise vaieldamatuks aluseks.

## 1.2. Juhendi täitmise kohustuslikkus

Käesoleva juhendi täitmine on kõigile meistrivõistluste läbiviijatele ja meistrivõistlustest osavõtjatele kohustuslik.

## 1.3. Juhendi kehtestamine ja muutmine

Juhendi kehtestab ning meistrivõistluste läbiviimise ajad ja kohad valib ja kinnitab EKJL juhatus, kellel on ainuõigus seda oma otsusega muuta-täiendada. EKJL juhatus kehtestab muudatused-täiendused enne uue võistlushooaja algust ega muuda juhendit selle jooksul. Erandkorras on EKJL-i juhatusel õigus muuta juhendit ka hooaja kestel. Säärasel juhul peab vastavas otsuses olema märgitud muudatuse jõustumise tähtaeg, muudatused ei või omada tagasiulatuvat jõudu.

## 1.4. Juhendi tõlgendamine

Juhendiga määratlemata või mitmeselt tõlgendatavate küsimuste lahendamine võistluste ajal kuulub võistluste peakohtuniku, EKJL vaatluskohtuniku ja EKJL esindaja pädevusse. Kõik säärased juhtumid tuleb kajastada vaatluskohtuniku aruandes.

# Eesti kergejõustikumeistrivõistluste korraldamise õigus

Eesti kergejõustikumeistrivõistluste (edaspidi meistrivõistlused) korraldamise ainuõigus kõikide kergejõustikualade kõikidele vanuseklassidele kuulub Eesti Kergejõustikuliidule (edaspidi EKJL). Eesti veteranide kergejõustikumeistrivõistluste korraldamise õiguse on EKJL delegeerinud Eesti Kergejõustikuveteranide Assotsiatsioonile.

# EKJL korraldatavate meistrivõistluste läbiviimise kord

## 3.1. Meistrivõistluste läbiviijad

Meistrivõistlused viib läbi EKJL ise või annab selle õiguse lepinguga üle mõnele oma liikmesklubile või muule kergejõustikuvõistluste läbiviimiseks pädevale organisatsioonile.

## 3.2. Meistrivõistluste läbiviimise garanteerimine

Võistluste läbiviimise õiguse saamiseks peab seda taotlev organisatsioon esitama EKJL-le garantii IAAF-i võistlusmääruste, käesoleva juhendi ja EKJL võistluste läbiviimise reglemendi tingimusteta ja täieliku täitmise kohta, staadioni või halli sertifikaadid või võistlustrassi nõuetekohased mõõtmisaktid.

## 3.3. Meistrivõistluste juhtivad kohtunikud

Meistrivõistluste peakohtunikud ja EKJL-i vaatluskohtunikud määrab EKJL kohtunikekogu juhatus.

## 3.4. Meistrivõistluste kohtunikekogu

Meistrivõistluste läbiviimiseks rakendatakse võistluste toimumiskoha linna/maakonna või seal asuva EKJL liikmesklubi kohtunikekogu, kaasates vajalikul hulgal kohtunikke teistest linnadest/ maakondadest/klubidest.

## 3.5. Meistrivõistluste juhtimine

Meistrivõistluste läbiviimist juhib võistluste peakohtunik koostöös EKJL vaatluskohtuniku ja EKJL esindajaga.

# Vanuseklassid

## 4.1. Võistlejate jaotamine vanuseklassidesse

U14: poisid ja tüdrukud, kes võistluste toimumise aasta 31.detsembril on 12- või 13- aastased;

U16: poisid ja tüdrukud, kes võistluste toimumise aasta 31. detsembril on 14- või 15- aastased;

U18: noormehed ja neiud, kes võistluste toimumise aasta 31. detsembril on 16- või 17-aastased;

U20: meesjuuniorid ja naisjuuniorid, kes võistluste toimumise aasta 31. detsembril on 18- või 19-aastased.

U23: noorsooklassi mehed ja naised, kes võistluste toimumise aasta 31. detsembril on 20-22- aastased.

Veteranid: mehed ja naised, kes on vähemalt 35-aastased.

## 4.2. Vanusepiirangud

4.2.1. Eesti absoluutsetel meistrivõistlustel tohivad (va punktides 4.2.2. ja 4.2.3. mainitud võistlustel) osaleda U18 ja vanemad sportlased.

4.2.2. Eesti meistrivõistlustel poolmaratonis ja 20 km maanteekäimises tohivad osaleda U20 ja vanemad sportlased.

4.2.2.1. EKJL saavutusspordi juht võib eritaotluse alusel lubada punktis 4.2.2. toodud võistlustele U18 võistlejaid, kes on eelmise ja käimasoleva hooaja kokkuvõttes täiskasvanute edetabeli esikümnes. Vastav taotlus tuleb esitada EKJL sekretariaati vähemalt 10 päeva enne võistluse esimest päeva.

4.2.3. Eesti meistrivõistlustel maratonis tohivad osaleda U23 ja vanemad sportlased.

4.2.4. Kõikide vanuseklasside meistrivõistlustel tohivad osaleda ainult vastavasse vanuserühma kuuluvaid võistlejaid.

4.2.4.1. Erandina lubatakse Eesti teatejooksu meistrivõistlustel U16 arvestuses osaleda ka U14 võistlejatel, U18 vanuseklassis U16 võistlejatel ja U20 vanuseklassis U18 võistlejatel.

*Märkus 1: Igal teatejooksualal tohib võistleja osaleda ainult ühe vanuserühma arvestuses.*

*Märkus 2: Iga vanuseklassi võistkonda peab kuuluma vähemalt üks sellesse vanuseklassi kuuluv võistleja.*

## 4.3. Osalemine üheaegselt toimuvatel oma vanuseklassi ja täiskasvanute meistrivõistlustel

Juhul kui mõne vanuseklassi meistrivõistlused toimuvad koos absoluutsete meistrivõistlustega, selgitatakse paremusjärjestus kõigi võistlejate vahel absoluutarvestuses ja paralleelselt vastavates vanuseklassides osalevate võistlejate vahel.

Tingimuseks on, et kasutatakse samu võistlusvahendeid ja et on täidetud vastavad osavõtunormid, kui sellised peaks olema antud võistluseks kehtestatud.

# Osavõtuõigus

## 5.1. Võistleja peab olema IAAF-i Määruse 20 kohaselt võistluskõlblik.

## 5.2. Kodakondsus.

Eesti meistrivõistlustel võivad osaleda:

5.2.1. Eesti Vabariigi kodanikud, või

5.2.2. U14, U16, U18 ja U20 Eestis alalist elamisluba omavad Eesti kodakondsuseta isikud, või

5.2.3. kodakondsuseta isikud, kes on Eestis elanud vähemalt ühe aasta ja esitavad Kodakondsus- ja Migratsiooniameti tõendi Eesti kodakondsuse taotlusdokumentide menetlusse võtmise kohta, või

5.2.4. Eesti kodakondsust taotlevad teise riigi kodanikud, kes on Eestis elanud vähemalt ühe aasta ja esitavad Kodakondsus- ja Migratsiooniameti tõendi kodakondsuse vahetamise taotlusdokumentide menetlusse võtmise kohta ning oma senise kodakondsusriigi kergejõustikku esindava organisatsiooni loa Eestis võistlemiseks (juhul kui nimetatud organisatsiooni reeglistik seda nõuab).

## 5.3. Litsentseerimine

Võistleja peab:

5.3.1. olema käesolevaks võistlusaastaks EKJL-s nõuetekohaselt litsentseeritud, või

5.3.2. tasuma EKJL-le ühekordse litsentsimaksu 30 EUR-i.

**5.4. Kvalifikatsiooninõuded ja osavõtunormid**

5.4.1. Eesti absoluutsetele üksikalade, mitmevõistluse, murdmaajooksu, poolmaratoni, maratoni ja maanteekäimise meistrivõistlustele lubatakse osalema ainult kehtestatud osavõtunormid täitnud võistlejad.

5.4.1.1.Väljakualadel lubatakse hooaja edetabeli paremusjärjestuses võistlema kuni 16 kehtestatud osavõtunormid täitnud ning nõuetekohaselt eelregistreerunud sportlast.

5.4.1.2. Staadionil toimuvatel jooksu- ja käimisaladel lubatakse hooaja edetabeli paremusjärjestuses võistlema kuni 32 kehtestatud osavõtunormid täitnud ning nõuetekohaselt eelregistreerunud sportlast.

5.4.1.3. Mitmevõistluses ja väljaspool staadioni toimuvatel jooksu- ja käimisaladel lubatakse võistlema kõik kehtestatud osavõtunormid täitnud ning nõuetekohaselt eelregistreerunud sportlased.

*Märkus: Üksikalade meistrivõistluste kavas olevates teatejooksudes osalemiseks norme ei kehtestata.*

5.4.2. Osavõtunormid kehtestab EKJL-i saavutusspordi komisjon hiljemalt 2 kuud enne vastavate meistrivõistluste toimumist. Normitäitmise periood algab kohe peale eelmiste (mitmevõistluse, maratoni ja poolmaratoni puhul peale üle-eelmiste) vastavate meistrivõistluste lõppemist ja kestab kuni algavate meistrivõistluste ülesandmistähtajani.

*Märkus: EKJL-i saavutusspordi komisjon võib jooksualadel lubada võistlema ka sportlasi, kes on osavõtunormid täitnud mõnel „lähedasel” distantsil (nt 60m normiga 100m jooksusus või 5000 m normiga 10 000m jooksus).*

5.4.3. U14, U16, U18, U20 ja U23 meistrivõistlustele pääsemiseks osavõtunorme ei kehtestata. Juhul, kui U23 meistrivõistlused toimuvad koos absoluutsete meistrivõistlustega kehtib osavõtunormide täitmise nõue ka selle vanuserühma võistlejatele.

*Märkus 1: EKJL-i sekretariaati sellest eelnevalt teavitamata välismaal võisteldes saavutatud tulemusi normitäitmisena ei arvestata.*

*Märkus 2: Normitäitmisel arvestatakse ainult EKJL-s nõuetekohaselt registreeritud võistluste ametlikke võistlusprotokolle. Protokollis peab olema märgitud peakohtuniku nimi, heitealade juures kasutatud võistlusvahendite kaal, tõkkejooksude juures esimese tõkke kaugus stardist, tõkkevahe ja -kõrgus. Välismaal toimunud võistluste puhul võetakse normitäimisel arvesse võistlusprotokolle või muud ametlikku teavet.*

*Märkus 3: Rahvajooksudega koos peetavatel pikkade jooksude meistrivõistlustel käesoleva juhendi punkt 5.4.1. alusel võistlema lubatud sportlased korraldajatele osavõtumaksu tasuma ei pea.*

## 5.5. Võistlemine väljaspool arvestust

Väljaspool arvestust on lubatud meistrivõistlustel võistelda ainult järgmistel juhtudel:

5.5.1. Eraldi võistlusena peetavatel noorsooklassi üksikalade meistrivõistlustel, lubatakse väljaspool arvestust ja täiskasvanute võistlusvahenditega võistelda teiste vanuserühmade sportlastel, kes mahuvad antud alal hooaja täiskasvanute edetabeli 10 parema hulka eeldusel, et nad vastavad käesoleva juhendi punktides 5.1 kuni 5.3 toodud nõuetele;

5.5.2. EKJL-i saavutusspordi juhi poolt antud eriloal, rangelt oma vanuseklassi piires võistlejatel, kes ei vasta käesoleva määruse punktis 5.2. toodud nõuetele, kuid täidavad punktides 5.1., 5.3. ja 5.4. toodud nõudeid.

Taotlus eriloa saamiseks tuleb esitada vähemalt 10 päeva enne võistluse esimest võistluspäeva.

## 5.6. Aladest osavõtu piirangud.

Ühel võistlejal on lubatud ühel võistlusel võistelda:

5.6.1. Eesti meistrivõistlustel teatejooksudes U16, U18 ja U20 võistlejatel kuni 3-l alal, U14 võistlejatel kuni 2-l alal.

5.6.2. Eesti üksikalade meistrivõistlustel U14 võistlejatel kuni 2-l alal päevas. U16, U18 kuni 3-l alal päevas. U20, U23 ja täiskasvanud võistlejatel aladest osavõttu ei piirata. Seejuures ei tohi võistleja osaleda rohkem kui ühel 600m või pikematel jooksu- või käimisalal päevas.

*Märkus1: Piirang ei laiene üksikalade meistrivõistluste kavas olevatele teatejooksudele.*

*Märkus 2: Piirang kehtib ka väljaspool arvestust osalevate sportlaste kohta.*

# Osavõtuks registreerumine (ülesandmine)

## 6.1. Ülesandmiste esitamise kord

Kõigist meistrivõistlustest osavõtuks tuleb esitada EKJL sekretariaadile vormikohane e-ülesandmine. Ülesandmine peab vastama punktiga 5.6. kehtestatud piirangutele.

Teisiti vormistatud ja/või saadetud ülesandmisi vastu ei võeta.

## 6.2. Litsentseeritud sportlaste ülesandmine.

6.2.1. EKJL-s litsentseeritud, käesoleva määruse puntides 5.1. kuni 5.4. toodud nõuetele vastavad sportlased saavad üldreeglina osaleda meistrivõistlustel ainult klubi kaudu, kuhu ta kuulub. Litsentseeritud sportlased, kes võistlusteks ülesandmise tähtajaks ei kuulu ühtegi klubisse, registreeruvad individuaalselt. Teatejooksuvõistkondade koosseisus registreeritakse ainult ühte ja samasse EKJL liikmesklubisse kuuluvaid litsentseeritud sportlasi. Teatejooksu meistrivõistlusteks tuleb registreerida ka kõik varuvõistlejad

6.2.2. EKJL-s litsentseeritud sportlased, kes ei vasta punktis 5.2. toodud nõuetele saavad registreeruda ainult punktis 5.5.2. toodud korra kohaselt, kas klubi kaudu või isiklikult.

## 6.3. Litsentseerimata sportlaste registreerimine

EKJL-s litsentseerimata sportlased, kes vastavad punktis 5.2. ja toodud nõuetele ja punktis 5.4. nõutud tasemele, saavad Eesti meistrivõistlustele registreeruda individuaalselt. Nende osavõtuõigus realiseerub peale käesoleva juhendi punktis 5.3.2. toodud ühekordse litsentsimaksu tasumist.

## 6.4. Vanuseklasside järgimine

Meistrivõistlustele on lubatud registreerida ainult käesoleva juhendi punktides 5.2 kuni 5.5. toodud nõuetele vastavaid ja vastavasse vanuseklassi kuuluvaid võistlejaid.

## 6.5. Ülesandmiste kontrollimine

Kontrolli ülesandmiste õigsuse (võistluskõlblikkus, kodakondsus, klubiline kuuluvus, vanuseklassi vastavus, normitäitmine, aladest osavõtu piirang jms) üle teostab EKJL sekretariaat, mis teeb ka lõpliku otsuse iga võistleja osalema lubamise kohta. Arusaamatuste korral on EKJL-i sekretariaadi töötajatel õigus nõuda asjaomastelt klubidelt või isikutelt selgitusi. Kodakondsust ja selle taotlemist tõendavaid dokumente esitavad sportlased või nende esindajad EKJL sekretariaadile vabatahtlikult, kuid nende esitamata jätmist käsitletakse vastavate dokumentide puudumisena.

EKJL sekretariaat avaldab lõplikud stardinimekirjad hiljemalt 2 päeva enne esimese võistluspäeva algust.

## 6.6. Ülesandmiste tähtajad

6.6.1 Eesti absoluutseteks üksikalade ja mitmevõistluse meistrivõistlusteks, 10 000 m jooksu, poolmaratoni ja maratoni meistrivõistlusteks registreerimise tähtaeg on seitsmendal võistluseelsel päeval. Parandusteks avaneb programm viis päeva enne võistlust.

6.6.2. Kõigil teistel meistrivõistlustel (mis pole toodud punktis 6.6.1) on ülesandmise tähtaeg neljandal võistluseelsel päeval.

## 6.7. Muudatused ülesandmistes

Peale stardinimekirjade avaldamist on igasuguste muudatuste (va loobumisest teatamine) tegemine ülesandmistes keelatud ja neid vastu ei võeta.

Võistluspäevadel tuleb osavõtust loobumisest teavitada võistluste sekretariaati 1,5 tundi enne esimese ala algust. Erakorralistel asjaoludel tohib võistluste sekretariaati osavõtust loobumisest teavitada kuni 1 tund enne vastava ala ajakavajärgset algust. Võistleja, kes pole osavõtust loobumisest teatanud kaotab õiguse võistelda samadel võistlustel ka teistel aladel, kuhu ta on üles antud ja tema klubi (individuaalvõistleja puhul võistlejat ennast) trahvitakse 20 euroga, U18, U16 ja U14 meistrivõistlustel 15 euroga.

# Meistrivõistluste tehnilise läbiviimise kord

## 7.1. Algkõrgused ja lati tõstmise kord. Võitja selgitamine.

**Kõrgushüpe**:

U14 tüdrukud:120 - 125 -130 – 135 – 140 – 145 – 148 – 151...

U16 tüdrukud: 135 - 140 - 145 - 150 - 153 - 156...

U18 neiud: 140 - 145 - 150 - 155 - 158 - 161...

U-20 naised: 145 - 150 - 155 - 160 - 163 - 166...

U-23 naised: 150 - 155 - 160 - 165 - 168 - 171...

Naised: 155 - 160 - 165 - 170 - 173 – 176...

U14 poisid:125 – 130 – 135 – 140 – 145 – 148 – 151...

U16 poisid: 145 - 150 - 155 - 160 - 165 - 170 - 173 - 176...

U18 noormehed: 160 - 165 - 170 - 175 - 180 - 183 - 186...

U20 mehed: 170 - 175 - 180 - 185 - 190 - 193 - 196...

U23 mehed: 180 - 185 - 190 - 195 - 200 - 203 - 206...

Mehed: 190 - 195 - 200 - 205 - 210 - 213 - 216...

**Teivashüpe**:

U14 tüdrukud:170 - 185 – 200 – 210 – 220 – 230 – 240 – 250 – 260 – 265 – 270......

U16 tüdrukud: 190 - 205 - 220 – 230 - 240 - 250 - 260 - 270 - 280 - 285…

U18 neiud: 220 - 235 - 250 – 260 - 270 – 280 - 290 - 300 - 310 - 320 - 325…

U20 naised: 230 - 245 - 260 - 270 - 280 – 290 - 300 - 310 - 320 - 330 – 335…

U23 naised: 260 – 280 – 300 – 320 – 330 – 340 – 350 – 355 ....

Naised: 280 - 300 - 320 - 340 - 350 - 360 - 370 – 375…

U14 poisid: 170 - 185 - 200 – 210 – 220 – 230 – 240 – 250 – 260 – 265 – 270....

U16 poisid: 240 - 255 – 270 - 280 - 2.90 - 300 - 310 - 320 - 330 - 335 ...

U18 noormehed: 300 - 315 - 330 – 340 - 350 – 360 - 370 - 380 - 390 - 400 - 405…

U-20 mehed: 330 - 345 - 360 - 375 - 390 - 400 - 410 - 420 - 430 – 435…

U23 mehed: 370 – 390 – 410 – 430 – 440 – 450 – 460 – 465....

Mehed: 400 - 420 - 440 - 460 - 470 - 480 - 490 - 495…

*Märkus: M**itmevõistluste meistrivõistlusteks algkõrgusi ei kehtestata.*

## 7.2. Kolmikhüppe pakkude kaugused maandumiskastist

U14 tüdrukud: 8.00 / 10.00

U16 tüdrukud: 9.00 / 11.00

U18 neiud: 9.00 / 11.00

U20 naised: 9.00 / 11.00

U23 naised: 9.00 / 11.00

Naised: 11.00

U14 poisid: 8.00 /10.00

U16 poisid: 9.00 / 11.00

U18 noormehed: 11.00 / 13.00

U-20 mehed: 11.00 / 13.00

U23 mehed: 11.00 / 13.00

Mehed: 13.00

## 7.3. Tõkete ja takistuste arv, kõrgus ja tõkkevahed, võistlusvahendite raskused

### 7.3.1. Tõkkejooksud

|  |  |  |  |  |  |
| --- | --- | --- | --- | --- | --- |
| **Distants** | **Vanuseklass** | **Tõkete arv** | **Tõkete kõrgus** | **1.tõkke kaugus stardist** | **Tõkkevahe** |
| 60 m | TU14 | 5 | 68 cm | 12 m | 7.50m |
|  | TU16 | 5 | 76,2 cm | 12 m | 8,00m |
|  | TU18 | 5 | 76,2 cm | 13 m | 8,50 m |
|  | NU20, NU23, N | 5 | 83,8 cm | 13 m | 8,50 m |
| 60 m | PU14 | 5 | 68 cm | 12,50 m | 8,00m |
|  | PU16 | 5 | 83,8 cm | 13 m | 8,50 m |
|  | PU18 | 5 | 91,4 cm | 13,72 m | 9.14 m |
|  | MU20 | 5 | 99,1 cm | 13,72 m | 9,14 m |
|  | MU23, M | 5 | 106,7 cm | 13,72 m | 9,14 m |
| 80 m | TU14 | 8 | 68 cm | 12 m | 7,50m |
| 100 m | TU16 | 10 | 76,2 cm | 12 m | 8,00m |
|  | TU18 | 10 | 76,2 cm | 13 m | 8,50 m |
|  | NU20, NU23, N | 10 | 83,8 cm | 13 m | 8,50 m |
| 80 m | PU14 | 8 | 68 cm | 12,50 m | 8,00m |
| 110 m | PU16 | 10 | 83,8 cm | 13 m | 8,50 m |
|  | PU18 | 10 | 91,4 cm | 13,72 m | 9,14 m |
|  | MU20 | 10 | 99,1 cm | 13,72 m | 9,14 m |
|  | MU23, M | 10 | 106,7 cm | 13,72 m | 9,14 m |
| 300 m | TU16, PU16 | 7 | 76,2 cm | 45 m | 35 m |
|  |  |  |  |  |  |
| 400 m | PU18 | 10 | 83,8 cm | 45 m | 35 m |
| 400 m | TU18,NU20, NU23, N | 10 | 76,2 cm | 45 m | 35 m |
| 400 m | MU20, MU23, M | 10 | 91,4 cm | 45 m | 35 m |

*Märkus: 68 cm kõrgused tõkete asemel võib kasutada ka 70 cm kõrgusi tõkkeid.*

### 7.3.2. Tõkkejooksud noorte teatejooksude meistrivõistlustel

|  |  |  |  |  |  |
| --- | --- | --- | --- | --- | --- |
| **Distants** | **Vanuseklass** | **Tõkete**  **arv** | **Tõkete**  **kõrgus** | **1.tõkke kaugus stardist** | **Tõkkevahe** |
| 4x100m | TU16 | 10 | 76,2 cm | 12 m | 7,5 m |
|  | TU18 | 10 | 76,2 cm | 13 m | 8,00 m |
|  | NU20 | 10 | 83,8 cm | 13 m | 8,25 m |
| 4x110m | PU16 | 10 | 83,8 cm | 13 m | 8,00 m |
|  | PU18 | 10 | 91,4 cm | 13,72 m | 8,50 m |
|  | MU20 | 10 | 99,1 cm | 13,72 m | 8,80 m |

### 7.3.3. Takistusjooksud

|  |  |  |  |  |  |
| --- | --- | --- | --- | --- | --- |
| **Distants** | **Vanuseklass** | **Takistuste arv** | **Takistuse kõrgus** | **Kuivad takistused** | **Vee- takistused** |
| 1500 m | TU16, PU16 | 15 | 76,2 cm | 12 | 3 |
| 2000 m | TU18, NU20, NU23 | 23 | 76,2 cm | 18 | 5 |
|  | PU18 | 23 | 91,4 cm | 18 | 5 |
| 3000 m | NU23, N | 35 | 76,2 cm | 28 | 7 |
|  | MU20, MU23, M | 35 | 91,4 cm | 28 | 7 |

### 7.3.4. Võistlusvahendite kaalud

|  |  |  |  |  |
| --- | --- | --- | --- | --- |
| **Vanuseklass** | **Kuul** | **Ketas** | **Vasar** | **Oda** |
| TU14 | 2,0 kg | 0,6 kg | 2,0 kg | 400 g |
| TU16 | 3,0 kg | 0,75 kg | 3,0 kg | 400 g |
| TU18 | 3,0 kg | 1,0 kg | 3,0 kg | 500 g |
| NU20 | 4,0 kg | 1,0 kg | 4,0 kg | 600 g |
| NU23, N | 4,0 kg | 1,0 kg | 4,0 kg | 600 g |
| PU14 | 3,0 kg | 0,75 kg | 3,0 kg | 500 g |
| PU16 | 4,0 kg | 1,0 kg | 4,0 kg | 600 g |
| PU18 | 5,0 kg | 1,5 kg | 5,0 kg | 700 g |
| MU20 | 6,0 kg | 1,75 kg | 6,0 kg | 800 g |
| MU23, M | 7,26 kg | 2,0 kg | 7,26 kg | 800 g |

## 7.4. Võistlejanumbrid

Võistlejanumbrid antakse klubidele ja individuaalvõistlejatele välja võistluste sekretariaadis hiljemalt 1 tund enne esimese võistluspäeva esimese ala ajakavajärgset algust. Eesti poolmaratoni- ja maratoni meistrivõistlustest osavõtjad peavad numbrite kättesaamiseks järgima jooksu korraldajate poolt kehtestatud korda. Kui võistlejatele antakse välja kaks võistlejanumbrit tuleb neid kanda võistlusriietuse rinnal ja seljal. Kui välja antakse ainult üks võistlejanumber tuleb seda kanda rinnal. Hüppealadel tohivad võistlejad kanda ainult ühte võistlejanumbrit, omal valikul, kas rinnal või seljal. Korrektselt kinnitatud võistlejanumber (numbrid) tuleb alale registreerumisel ette näidata registreerimisteenistuse kohtunikele.

*Märkus: Juhul, kui Eesti poolmaratoni ja maratoni meistrivõistlused peetakse mõne suurjooksu raames, on meistrivõistluste arvestuses osalevatel võistlejatel õigus startida esimeses stardigrupis vaatamata nende võistlejanumbri suurusele. Korraldajad peavad nimetatud õiguse täitmise tingimusteta tagama.*

## 7.5. Võistlusaladele registreerumine

Võistlusaladele registreerumine toimub kogunemiskohas ja algab 50 min (teivashüppes 1 tund ja 15 min) enne ala ajakavajärgset algust. Teatejooksudes peab registreerumisele tulema kogu võistkond. Võistlejad viiakse võistluspaika rivikorras ja kohtunike saatel jooksualadel 15 min, väljakualadel 20 min (teivashüppes 1 tund) enne võistluste algust.

7.5.1. Mitmevõistlejad peavad registreeruma iga võistluspäeva esimesele alale. Üheaegselt toimuvatel aladel osalemise korral peab võistleja enne esimesele alale väljaviimist registreeruma ka teistele aladele ja omab sel juhul õigust liikuda alalt alale vabalt.

7.5.2. Registreerimata ja/või omapäi võistluspaika siirdunud võistlejaid alal osalema ei lubata ja nad kaotavad õiguse osaleda ka hiljem toimuvatel aladel, kuhu nad on üles antud.

## 7.6. Võistlusriietus, naelikud ja võistluspaikades keelatud esemed

Võistlejate riietus ja naelikud peavad täielikult vastama IAAF-i võistlusmääruste nõuetele (spordibaasi eeskirjad võivad seada naelikutele ka rangemaid nõudmisi). Mobiiltelefonide, pleierite, raadiote jms kaasavõtmine võistluspaika ja seal kasutamine on keelatud. Registreerimisteenistuse kohtunikel on õigus võistlejate spordikotte kontrollida ja vajadusel keelatud esemeid ajutiselt hoiule võtta, samuti kontrollida naelte arvu naelikutes, naelte pikkust ning naelikutalla ja -kanna paksust.

## 7.7. Isiklikud võistlusvahendid

Isiklikke võistlusvahendeid (kuulid, kettad, odad, vasarad) võetakse kontrollimiseks vastu kuni 1,5 tundi enne vastava ala ajakavajärgset algust ja ainult juhul kui sama tüüpi ja marki vahendit korraldajate antud võistlusvahendite nimekirjas pole. Võistlusvahendeid, mille tüüpi ja marki pole võimalik kindlaks määrata või millel puudub IAAF-i kehtiv sertifikaat, vastu ei võeta.

## 7.8. Jooksude läbiviimine

### 7.8.1. Voorude arv.

60m, 100m, 60m tj, 80m tj, 100m tj ja 110m tj kõikidel Eesti meistrivõistlustel ning 200 m jooks suvistel täiskasvanute meistrivõistlustel viiakse läbi kahevoorulistena (eeljooksud ja finaal). Kõik ülejäänud jooksualad, viiakse läbi ühes voorus.

*Märkus 1: U14, U16, U18 ja U20 meistrivõistlustel peetakse A ja B finaaljooksud. A-finaalis selgitatakse kohad 1-8 ja B-finaalis kohad 9-16.*

*Märkus 2*: S*portlaste suhtes, kes B-finaalis ei osale, ei rakendata järgmistel aladel osalemise keeldu.*

### 7.8.2. Jooksudest edasipääsemine

Jooksudest edasipääsemise korra määrab igal konkreetsel juhul, võistlejate ja jooksuradade arvust sõltuvalt, EKJL-i vaatluskohtunik. Eeljooksudest edasipääsemise kord tehakse võistlejatele teatavaks hiljemalt 1 tund enne esimese eeljooksu algust vastaval distantsil.

## 7.9. Väljakualade läbiviimine

Kuulitõukes, ketta- ja vasaraheites, odaviskes ning kaugus- ja kolmikhüppes antakse põhivõistlustel igale võistlejale kolm katset ning kaheksale paremale finaalis veel kolm katset. Kõrgus- ja teivashüppes peetakse võitja selgitamiseks vajadusel lisavõistlus.

**7.10. Teatejooksude läbiviimine**

Eesti meistrivõistlustel teatejooksudes on lubatud teha muudatusi võistkondade koosseisus ja etappide läbimise järjekorras kuni 1 tund enne vastava teatejooksu ajakavajärgset algust. Erandkorras on lubatud asendada vigastatud sportlasi kuni 20 min enne vastava teatejooksu algust. Muudatused tuleb esitada vastaval blanketil võistluste sekretariaati.

**7.11. Trahvipeatuste pikkused käimises**

2000m ja 2 km: 0,5 min

3000m ja 3 km: 0,5 min

5000m ja 5 km: 0,5 min

10 000m ja 10 km: 1 min

20 km: 2 min

## 7.12. Väljaspool arvestust võistlemise kord

7.12.1. Jooksualadel, mis peetakse kahes voorus saavad väljaspool arvestust kaasa tegevad võistlejad osaleda ainult eeljooksudes. Juhul kui arvestusse minevate võistlejate arv kogunemiskohas registreerimisel ei ületa järgmisse vooru saajate arvu, jääb esimene jooksuvoor ära ning väljaspool arvestust jooksjad paigutatakse eraldi jooksu, mis toimub ajakavas eeljooksudeks ettenähtud ajal.

7.12.2 Väljakualadel (kõrgus- ja teivashüpe välja arvatud) antakse väljaspool arvestust võistlejatele kolm katset, erandina kuus katset juhul, kui alal osaleb kokku 8 või vähem võistlejat.

# Protestid ja apellatsioonid

## 8.1. Suulised protestid

Suulised protestid esitatakse võistleja või tema esindaja (või treeneri) poolt koheselt peale vastava situatsiooni tekkimist ala peakohtunikule (viimase puudumisel ala vanemkohtunikule, jooksualadel vanemstarterile või lõpukohtunike vanemale). Juhul kui ala peakohtuniku (või teda asendava isiku) otsus protesti lahendamisel võistlejat ei rahulda, on tal õigus esitada ise või oma esindaja (või treeneri) vahendusel kirjalik apellatsioon võistluste peakohtunikule.

## 8.2. Kirjalikud protestid ja apellatsioonid

Võistlejate osavõtuõigust (võistluskõlblikkust) käsitlevad protestid tuleb esitada võistluste peakohtunikule hiljemalt 20 min enne selle ala algust, kus protestialune võistleja osaleb. Protesti lahendab võistluste peakohtunik koos EKJL esindajaga, konsulteerides vajadusel teiste EKJL ametiisikutega.

Juhul kui protesti ei suudeta kohapeal lahendada, lubatakse protestialune võistleja osalema tingimisi ning protest suunatakse lahendamiseks EKJL juhatusele. Võistluste käiku puudutavad kirjalikud apellatsioonid tuleb esitada võistluste peakohtunikule hiljemalt 30 minutit peale ala lõpp-protokolli ilmumist võistluste infostendile või ala peakohtunikule/teda asendavale isikule esitatud suulisele protestile võistlejat mitterahuldava vastuse saamist. Apellatsioonid lahendab võistluste peakohtunik koos EKJL vaatluskohtunikuga, konsulteerides vajadusel võistluste teiste kohtunikega.

## 8.3. Kirjaliku protesti/apellatsiooni tagatisraha

Iga kirjaliku protesti/apellatsiooni esitamisel tuleb maksta EKJL esindaja kätte 35 euro suurune tagatisraha.

Protesti/apellatsiooni rahuldamise korral makstakse tagatisraha tagasi.

# Autasustamine ja punktiarvestus

## 9.1. Autasustamine

Kõigi meistrivõistluste üksikalade võitjatele ja teatejooksude võitja võistkonna liikmetele omistatakse Eesti meistri nimetus. Individuaalalade kolme paremat võistlejat ja teatejooksude kolme parema võistkonna liikmeid autasustatakse saavutatud kohtadele (I, II, III) vastavalt Eesti meistrivõistluste kuld-, hõbe- või pronksmedaliga. Kõigil individuaalaladel autasustatakse Eesti meistri treenerit Eesti meistri treeneri kuldmedaliga. Eesti meistri treeneri kuldmedaliga autasustatakse ainult ühte, Eesti meistri poolt nimetatud isikut.

## 9.2. Punktiarvestus

Punktiarvestuse eesmärgiks on selgitada aasta kokkuvõttes parimad klubid kõikide vanuseklasside ja koondarvestuses.

Punktiarvestust peetakse liikmesklubide vahel EKJL-i juhatuse poolt kehtestatud reeglistiku ja punktitabeli alusel.

Kõigile ala paremusjärjestuses kohti jagama jäänud võistlejatele ja võistkondadele antakse jagamisele tulnud kohtadest kõrgeima koha punktid.

# Rahastamine

## 10.1. Võistlejate lähetuskulud

Võistkondade ja üksikvõistlejate Eesti meistrivõistlustele lähetamise kulud kannab lähetav klubi või üksikisik ise.

## 10.2. Meistrivõistluste korraldus- ja läbiviimiskulud

Võistluste korraldamise ja läbiviimisega seotud kulud kannab EKJL. Juhul kui EKJL annab võistluste läbiviimise lepinguga üle mõnele oma liikmesklubile või muule organisatsioonile, peavad selles lepingus täpselt kajastuma osapoolte rahalised kohustused erinevate kuluartiklite kaupa.

# EKJL korraldatavate Eesti meistrivõistluste liigitus ja kavas olevad alad

## 11.1. Eesti talvised üksikalade meistrivõistlused

### 11.1.1. Eesti noorte meistrivõistlused:

PU14: 60m, 200m, 400m, 800m, 1500m, 60mtj, 4x200m teatejooks, 2000m käimine, kaugus- kõrgus- ja teivas- ja kolmikhüpe, kuulitõuge;

TU14: 60m, 200m, 400m, 600m, 1000m, 60mtj, 4x200m teatejooks, 2000m käimine, kaugus-, kõrgus-, teivas- ja kolmikhüpe, kuulitõuge;

PU16: 60m, 200m, 400m, 800m, 1500m, 60mtj, 4x200m teatejooks, 3000m käimine, kaugus-, kõrgus-, teivas- ja kolmikhüpe, kuulitõuge;

TU16: 60m, 200m, 400m, 800m, 1500m, 60mtj, 4x200m teatejooks, 3000m käimine, kaugus-, kõrgus-, teivas- ja kolmikhüpe, kuulitõuge;

PU18: 60m, 200m, 400m, 800m, 2000m, 60mtj, 4x200m teatejooks, 5000m käimine, kaugus-, kõrgus-, teivas- ja kolmikhüpe, kuulitõuge;

TU18: 60m, 200m, 400m, 800m, 1500m, 60mtj, 4x200m teatejooks, 3000m käimine, kaugus-, kõrgus-, teivas- ja kolmikhüpe, kuulitõuge;

MU20: 60m, 200m, 400m, 800m, 3000m, 60mtj, 4x200m teatejooks, 5000m käimine, kaugus-, kõrgus-, teivas- ja kolmikhüpe, kuulitõuge;

NU20: 60m, 200m, 400m, 800m, 1500m, 60mtj, 4x200m teatejooks, 3000m käimine, kaugus-, kõrgus-, teivas- ja kolmikhüpe, kuulitõuge;

MU23: 60m, 200m, 400m, 800m, 1500m, 3000m, 60mtj, 5000m käimine, kaugus-, kõrgus-, teivas- ja kolmikhüpe, kuulitõuge;

NU23: 60m, 200m, 400m, 800m, 1500m, 3000m, 60mtj, 3000m käimine, kaugus-, kõrgus-, teivas- ja kolmikhüpe, kuulitõuge;

### 11.1.2. Eesti talvised meistrivõistlused:

M: 60m, 200 m, 400m, 800 m, 1500m, 3000 m, 60mtj, 4 x 400 m teatejooks, 5000 m käimine, kaugus-, kõrgus-, teivas- ja kolmikhüpe, kuulitõuge;

N: 60m, 200 m, 400m, 800 m, 1500m, 3000 m, 60mtj, 4 x 400 m teatejooks, 3000 m käimine, kaugus-, kõrgus-, teivas- ja kolmikhüpe, kuulitõuge;

## 11.2. Eesti suvised üksikalade meistrivõistlused

### 11.2.1. Eesti noorte meistrivõistlused:

PU14: 100m, 200m, 400m, 800m, 1500m, 80mtj, 4x100m teatejooks,3000m käimine, kaugus-, kõrgus- ja teivas- ja kolmikhüpe, kuulitõuge, ketta- ja vasaraheide, odavise;

TU14: 100m, 200m, 400m, 600m, 1000m, 80mtj, 4x100m teatejooks, 3000m käimine, kaugus-, kõrgus- ja teivas- ja kolmikhüpe, kuultõuge, ketta- ja vasaraheide, odavise;

U14 segateatejooks (T+P+T+P) 100+200+300+400m

PU16: 100m, 200m, 400m, 800m. 2000m, 110m tj, 300mtj, 1500m tak, 5000 m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

TU16: 100m, 200m,400m, 800m, 1500m, 100mtj, 300mtj. 1500 m tak, 3000 m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

PU18: 100m, 200m, 400m, 800m, 1500m, 3000m, 110mtj, 400mtj, 2000m tak, 5000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

TU18: 100m, 200m, 400m, 800m, 1500m, 3000m, 100mtj, 400mtj, 2000m tak, 5000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

MU20: 100m, 200m, 400m, 800m, 1500m, 5000m, 110mtj, 400mtj, 3000m tak, 10000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

NU20: 100m, 200m, 400m, 800m, 1500m, 3000m, 100mtj, 400mtj, 2000m tak, 5000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise.

MU23: 100m, 200m, 400m, 800m, 1500m, 5000m, 110mtj, 400mtj, 3000m tak, 10000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise.

NU23:100m, 200m, 400m, 800m, 1500m, 5000m, 100mtj, 400mtj, 3000m tak, 10000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise.

## 11.2.2. Eesti meistrivõistlused:

M: 100m, 200m, 400m, 800m, 1500m, 5000m, 10 000m, 110mtj, 400mtj, 3000m tak, 10 000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

N: 100m, 200m, 400m, 800m, 1500m, 5000m, 10 000m, 100mtj, 400mtj, 3000m tak, 10 000m käimine, kaugus-, kõrgus-, teivas- ja kolmikhüpe, kuulitõuge, ketta- ja vasaraheide, odavise;

Märkus: Eesti meistrivõistlused 10 000 m jooksus viiakse läbi eraldi võistlusena.

## 11.3. Eesti mitmevõistluse meistrivõistlused

### 11.3.1. Eesti talvised mitmevõistluse meistrivõistlused:

PU14, PU16, PU18, MU20, MU23 ja M 7-võistlus;

TU14, TU16, TU18, NU20, NU23 ja N 5-võistlus;

*Märkus1: TU14 ja PU14 mitmevõistlustes on alade toimumise järjekord vaba. TU14 viievõistluse viimane ala on 600m jooks, PU14 seitsmevõistluse viimane ala on 800m jooks.*

### 11.3.2. Eesti suvised mitmevõistluse meistrivõistlused:

PU14 9-võistlus

PU16, PU18, MU20, MU23 ja M 10-võistlus;

TU14, TU16, TU18, NU20, NU23 ja N 7-võistlus;

*Märkus 1: PU14 üheksavõistluse kavas on klassikalised kümnevõistluse alad välja arvatud 400m jooks,110m tõkkejooksu asemel on kavas 80m tõkkejooks ning 1500 m jooksu asemel 1000m jooks. TU14 seitsmevõistluse kavas on klassikalised seitsmevõistluse alad,100m tõkkejooksu asemel on kavas 80m tõkkejooks ning 800 m jooksu asemel 600m jooks.*

*Üheksavõistluse viimaseks alaks on 1000m jooks, seitsmevõistluse viimaseks alaks on 600m jooks. Muus osas on alade toimumise järjekord vaba.*

*Märkus 2: U14 mitmevõistluses kasutatakse TV 10 olümpiastardi punktitabeleid.*

## 11.4. Eesti meistrivõistlused teatejooksudes

### 11.4.1. Eesti täiskasvanute meistrivõistlused teatejooksudes

N: 4x100m, 4x400m, 3x800m, 100m+200m+300m+400m

M: 4x100m, 4x400m, 4x1500m, 100m+200m+300m+400m

### 11.4.2. Eesti ekideni meistrivõistlused:

Segavõistkondade (M+N+N+M+N+M) ekiden (5+10+5+10+5+7,195) km maanteeteatejooks

### 11.4.3. Eesti noorte meistrivõistlused teatejooksudes

TU16: 4x100m, 3x800m, 4x100 mtj ja 100+200+300+400m

PU16: 4x100m, 3x800m, 4x110mtj ja 100+200+300+400m

TU18: 4x100m, 3x800m ja 100+200+300+400m

PU18: 4x100m, 3x800m ja 100+200+300+400m

NU20: 4x100m, 3x800m ja 100+200+300+400m

MU20: 4x100m, 3x800m ja 100+200+300+400m

TU18 +NU20 4x100mtj

PU18 +MU20 4x110mtj

*Märkus: U18 + U20 tõkketeatejooksudes joostakse U18 tõkkevahega 1 ja 3 vahetus ning U20 tõkkevahega 2 ja 4 vahetus.*

## 11.5. Eesti murdmaajooksu meistrivõistlused

11.5.1. Eesti murdmaajooksu meistrivõistlused:

PU14: 1km, PU16: 2km, PU18: 3km, MU20: 3km, MU23: 4km, M: 4km

TU14: 1km, TU16: 1,5m, TU18: 2km, NU20: 3km, NU23: 4km, N: 4km

## 11.6. Eesti maanteejooksu ja -käimise meistrivõistlused

### 11.6.1. Eesti poolmaratonijooksu meistrivõistlused:

MU23, M, NU23 ja N poolmaraton;

### 11.6.2. Eesti maratonijooksu meistrivõistlused:

M ja N maraton.

11.6.3. Eesti U20 maanteejooksu meistrivõistlused:

MU20 ja NU20 10 km maantejooks

### 11.6.4. Eesti maanteekäimise meistrivõistlused:

M ja N 20km käimine.